Χαιρετισμούς από τα παιδιά του πλανήτη Γη.
Η κυβέρνηση και ο λαός του Καναδά απευθύνουν χαιρετισμούς
στους εξωγήινους κατοίκους του διαστήματος...
Από τη δική μου οπτική γωνία, η έρευνα για εξωγήινη ζωή,
και πιο συγκεκριμένα για εξωγήινη νοημοσύνη,
είναι από τα βασικότερα φιλοσοφικά και επιστημονικά ζητήματα...
ΚΑΡΛ ΣΑΓΚΑΝ ΑΣΤΡΟΝΟΜΟΣ, ΚΟΣΜΟΛΟΓΟΣ
ΣΥΓΓΡΑΦΕΑΣ 1934 - 1996
που έχουν ποτέ τεθεί, αλλά είμαστε στην αρχή της αναζήτησης.
Ήταν ιδέα του Καρλ Σαγκάν
να στείλουμε μια ευχετήρια κάρτα στους γείτονές μας στο σύμπαν.
Μια ιδέα μπροστά από την εποχή της,
αφού δεν έχουμε γνωρίσει γείτονες εκεί έξω
στο απέραντο σύμπαν.
Δεν έχουμε γνωρίσει ακόμα, αν και συνεχώς πλησιάζουμε.
ΟΙ ΗΧΟΙ ΤΗΣ ΓΗΣ
Ήταν ένας χαιρετισμός όχι μόνο με λέξεις και εικόνες,
αλλά γεμάτος με θεάματα και ήχους του πολύτιμου πλανήτη μας.
ΝΑΣΑ - ΗΠΑ ΠΛΑΝΗΤΗΣ ΓΗ
Είναι ένα μήνυμα σε μπουκάλι
που στέλνουμε στη θάλασσα του διαστρικού διαστήματος,
όπου ακόμα πλέει
με ταχύτητα 18 χιλιομέτρων ανά δευτερόλεπτο προς το άγνωστο.
Ο Σαγκάν είπε ότι "Κάνουμε τον κόσμο μας σημαντικό
με το θάρρος των ερωτήσεών μας,
και το βάθος των απαντήσεών μας".
Δεν φοβόταν να κάνει εντυπωσιακούς ισχυρισμούς,
φτάνει να μπορούσε να τους στηρίξει με εντυπωσιακές αποδείξεις.
Μπορεί να περάσει αρκετός καιρός προτού απαντήσει κάποιος εξωγήινος
στο μήνυμα που στείλαμε.
Γι' αυτό σήμερα, αντί να περιμένουμε να μάθουμε νέα από τη ζωή εκεί έξω,
θα πάμε να την ψάξουμε.
Ας αρχίσουμε εδώ,
από την κορυφή του Μάουνα Κέα στη Χαβάη,
όπου το αστεροσκοπείο Κεκ εξερευνά τον καθαρό νυχτερινό ουρανό.
Ο Καρλ Σαγκάν γνώριζε αυτό που όλοι οι εξερευνητές γνώριζαν.
Κατανοώντας περισσότερα για τους γείτονές μας,
θα κατανοούσαμε περισσότερα για τους εαυτούς μας
και τη θέση μας στο σύμπαν.
Κανείς δεν ξέρει περισσότερα για το όραμα του Σαγκάν από τη Λίζα Καλτενέγκερ,
τη διευθύντρια του Ινστιτούτου Καρλ Σαγκάν στο πανεπιστήμιο Κορνέλ.
Ο Καρλ Σαγκάν και ο τρόπος που προσέγγισε την επιστήμη με ενέπνευσε.
Χρησιμοποιούμε πολλούς διαφορετικούς τομείς της επιστήμης,
αστρονομία, χημεία, βιολογία, μηχανική και πολλές ακόμη,
για να φτιάξουμε ένα ιατροδικαστικό εργαλείο
για να μπορέσουμε να κατανοήσουμε τη θέση μας στο συναρπαστικό σύμπαν.
Πριν το διαστημόπλοιο Βόγιατζερ αφήσει το ηλιακό μας σύστημα,
έκανε μερικές αξιοσημείωτες ανακαλύψεις.
Απέδειξε ότι χρειάζεται να είμαστε περισσότερο ανοιχτόμυαλοι
σχετικά με το πού πρέπει να ψάξουμε για εξωγήινη ζωή.
Το 1980, το Βόγιατζερ προσέγγισε πρώτα τον Κρόνο,
μια εκρηκτική μπάλα με καταιγίδες από υδρογόνο και ήλιο.
Δεν υπήρχαν πολλές πιθανότητες να βρεθεί ζωή εκεί.
Τότε, το Βόγιατζερ στράφηκε σε ένα από τα 62 φεγγάρια του Κρόνου...
αιχμαλωτίζοντας τις πρώτες, κοντινές εικόνες
του μεγαλύτερου φεγγαριού του Κρόνου, του Τιτάνα.
Οι εικόνες άφησαν τους αστρονόμους κατάπληκτους.
Ο Τιτάνας είχε μια πυκνή ατμόσφαιρα, φτιαγμένη κυρίως από άζωτο.
Εικοσιτέσσερα χρόνια αργότερα, η αποστολή Κασσίνι αποκάλυψε περισσότερα.
Στην επιφάνεια υπάρχουν αχανείς λίμνες υδρογονάνθρακα,
τα δομικά στοιχεία των αμινοξέων, των πρωτεϊνών.
Το Κασσίνι συνέχισε το ουράνιο ταξίδι του,
όπου ανακάλυψε ένα παγωμένο μακρινό φεγγάρι, τον Εγκέλαδο.
Αυτό το φεγγάρι φαινόταν να είναι εντελώς παγωμένο,
μια νεκρή μπάλα πάγου,
μέχρι που εντοπίστηκε κάτι απίστευτο κοντά στον νότιο πόλο.
Τεράστιοι πίδακες νερού,
να αναβλύζουν μέσα από ρωγμές στην επιφάνεια του πάγου.
Κάτω από την παγωμένη επιφάνεια, βρισκόταν ένας ωκεανός υγρού νερού.
Αποδεικνύεται τελικά ότι ο πλανήτης Γη
δεν έχει το μονοπώλιο στο νερό όπως νομίζαμε κάποτε.
Στη Γη, το κλειδί για τη ζωή είναι το νερό.
Είναι σε αφθονία στον πλανήτη μας και κάθε ζώο, κάθε φυτό,
κάθε είδος ζωής εξαρτάται από αυτό για επιβίωση.
Οι θάλασσες είναι το μέρος που γεννήθηκε η ζωή.
Το νερό είναι η ζωτικότητα της ύπαρξης.
Στη Γη, το νερό είναι κρίσιμο τόσο για τους οργανισμούς που ζουν εκεί,
όσο και γι' αυτούς που ζουν έξω από αυτό.
Όταν ψάχνουμε για εξωγήινους κόσμους που ευνοούν την ύπαρξη ζωής, η παρουσία υγρού νερού είναι μια κρίσιμη ένδειξη.
Αν ένας κόσμος έχει υγρό νερό, τότε υπάρχει πιθανότητα ύπαρξης ζωής.
Η Χαβάη ανακαλύφθηκε από Ινδονήσιους ναυτικούς
και είναι από τα πιο απομονωμένα συμπλέγματα νησιών στον Ειρηνικό.
Αυτά τα νησιά δημιουργήθηκαν όταν εξερράγη το ηφαίστειο
και πάγωσε μέσα στα βουνά.
Κάθε νέα εκτροπή της λάβας
είναι οικισμός μιας εντυπωσιακής ποικιλίας φυτών και ζώων, επάνω
και κάτω από την επιφάνεια της θάλασσας.
Πάνω από 25.000 είδη το καθιστούν
ως ένα από τα πιο δυναμικά, ζωντανά οικοσυστήματα στον κόσμο.
Ένα ζωντανό εργαστήριο για την ανθεκτικότητα της ζωής.
Ο βιολόγος, Κρις Τζονς,
γνωρίζει τη χλωρίδα και την πανίδα της Χαβάης πολύ καλά,
καθώς και απίστευτα παραδείγματα
των ακραίων πραγμάτων που κάνουν οι οργανισμοί για να επιβιώσουν.
Μία άγονη έκταση από βράχους λάβας.
Δεν είναι το πρώτο μέρος που θα περίμενε κανείς να βρει ζωή,
αλλά εκεί ακριβώς είναι που η φύση έχει κρύψει μερικές εκπλήξεις.
Αυτές οι σήραγγες λάβας εκτείνονται για χιλιόμετρα.
Δημιουργήθηκαν όταν στέγνωσε η λάβα έπειτα από μια αρχαία έκρηξη ηφαιστείου
κάτω από μια κρούστα που σκλήρυνε από πάνω.
Είναι εκπληκτικό. Μια νέα Χαβάη που δεν είχα δει ποτέ.
Μια μυστική, κρυμμένη Χαβάη.
Μείνε στα αριστερά.
Είναι μπροστά μας.
Σ' αυτό το αναποδογυρισμένο μέρος,
πρέπει να κοιτάξεις ψηλά για να δεις τις ρίζες του ξεχωριστού δέντρου Όχια.
Είναι πανέμορφα,
έτσι όπως κρέμονται από τις σπηλιές σαν αστραφτερά κοσμήματα.
Έτσι μπορούμε να ελέγξουμε μερικές από τις μικροδομές.
Και αστράφτουν
επειδή είναι καλυμμένα με νερό,
με υγρασία που έχει συμπυκνωθεί από την υγρασία του αέρα.
Η ζωή χρειάζεται υγρό νερό για να επιβιώσει,
αλλά το δέντρο Όχια μάς δείχνει ότι μπορεί να είναι πολύ εφευρετικό
στον τρόπο που θα το βρει.
-Για τη συλλογή μας. -Εντάξει.
Αυτή είναι η κοιλάδα Χαλεακάλα στο νησί Μάουι.
Η ΝΑΣΑ χρησιμοποιεί τοπία σαν αυτό για να ελέγξει τα ρόβερ του Άρη
πριν τα στείλει στον Κόκκινο Πλανήτη.
Το έδαφος εδώ είναι φτιαγμένο από στάχτη,
το υψόμετρο είναι στα 1.600 μέτρα
και το κλίμα είναι ξηρό, ηλιόλουστο,
ανεμώδες και παγωμένο.
Είναι το τελευταίο μέρος που θα περίμενες η Μητέρα Φύση να έχει βλάστηση.
Αυτά είναι τα Αργυρόχρους της Χαλεακάλα.
Τα χοντρά φύλλα του αποθηκεύουν νερό και είναι καλυμμένα με μικρές τρίχες
που μαζεύουν την υγρασία από τον ξηρό αέρα
και την στέλνουν στις ρίζες σε μορφή υγρού νερού.
Το νερό, είτε είναι υγρό είτε μεταφέρεται με τον άνεμο
είτε ρέει κατά μήκος αυτού του τοπίου,
καθιστά τη Γη, έναν παράδεισο για τη ζωή.
Το νερό, με μια δόση άνθρακα
και λίγη ενέργεια από τον ήλιο,
είναι τα απλά συστατικά για να ανθίσει η ζωή.
Στα φαράγγια αυτού του υποθαλάσσιου κόσμου,
δεν υπάρχει ίχνος φωτός και η πίεση του νερού είναι,
για να το πούμε απλά, συντριπτική.
Παρόλα αυτά,
περισσότερα από 1.600 μέτρα κάτω από την επιφάνεια,
η ζωή ανθίζει.
Αυτές οι υδροθερμικές αναβλύσεις εκτοξεύουν ζέστη και μεταλλικά στοιχεία
από τον πυρήνα της Γης.
Ονομάζονται μαύροι καπνιστές και εκτοξεύουν σύννεφα θείου
που για εμάς είναι τοξικά και δύσοσμα,
αλλά για τα βακτήρια που ευδοκιμούν σε μεγάλα βάθη
είναι μια καλή και πλήρης διατροφή.
Αν η ζωή ευδοκιμεί στα σκοτεινά, πιεσμένα βάθη των ωκεανών της Γης,
τι γίνεται σε άλλους ωκεανούς,
σαν κι αυτόν στον Εγκέλαδο;
Για χρόνια, ψάχνουμε τους πλανήτες
στο ηλιακό μας σύστημα για σημάδια εξωγήινης ζωής.
Ίσως, όμως, να υπάρξει ένα φεγγάρι που να επιβεβαιώσει ότι δεν είμαστε μόνοι.
Κάποια φεγγάρια έχουν όλα τα βασικά συστατικά για ζωή,
νερό, άνθρακα και ενέργεια.
Ενέργεια όχι από τον ήλιο ή από ηφαίστεια,
αλλά από τεράστια ρεύματα κρυμμένα κάτω από παγωμένες επιφάνειες
που σέρνονται τριγύρω από την κολοσσιαία βαρύτητα του Κρόνου.
Επόμενη στάση, τα φεγγάρια του γίγαντα των αερίων, του Δία.
Ο Γανυμήδης,
το μεγαλύτερο φεγγάρι στο ηλιακό σύστημα.
Αυτός ο μεγάλος τύπος είναι καλυμμένος με μια παγωμένη κρούστα
που κρύβει μια αναπάντεχη έκπληξη.
Ίσως περισσότερο θαλασσινό νερό από όλους τους ωκεανούς της Γης μαζί.
Και τι μας περιμένει εδώ στην επιφάνεια του γείτονά μας, του Άρη;
Αυτές είναι πραγματικές εικόνες
τραβηγμένες από τον Αναγνωριστικό Δορυφόρο που πήγε στον Άρη που δείχνουν ότι είναι καλυμμένος από καλλιεργήσιμη γη.
Όταν το ρόβερ της ΝΑΣΑ, Curiosity,
μάζεψε για πρώτη φορά μια χούφτα από αυτό το κόκκινο χώμα,
οι γεωλόγοι σκέφτηκαν ότι τους θυμίζει κάτι οικείο,
όπως το χώμα στην πατρίδα τους τη Χαβάη.
Ο Άρης έχει νερό, μεγάλο όγκο απ' αυτό,
παγωμένο στις άκρες του και πιο πολύ θαμμένο μέσα στο χώμα του.
Νερό, άνθρακας, ενέργεια από τον ήλιο,
όλα τα βασικά συστατικά για ζωή υπάρχουν εδώ.
Γι' αυτό οι βιολόγοι
δεν θα παραξενευτούν αν βρεθεί ζωή στον Άρη,
όχι το είδος που έχει ιπτάμενους δίσκους και όπλα με λέιζερ,
αλλά συναρπαστική, μικροσκοπική και πολύ αληθινή ζωή.
Θα πρέπει να είναι ανθεκτικά,
ικανά να αντέξουν σε ακραίες θερμοκρασίες
και σε συνεχή βομβαρδισμό ακτινοβολίας από το διάστημα.
Ο πλανήτης μας έχει ένα μαγνητικό πεδίο και μια παχιά ατμόσφαιρα
που μας προστατεύει από θανάσιμη, κοσμική ραδιενέργεια.
Όταν εμείς οι άνθρωποι φτάσουμε στον Άρη,
θα χρειαστούμε υψηλή τεχνολογία να μας βοηθήσει να επιβιώσουμε.
Αλλά υπάρχουν κάποιοι κάτοικοι της Γης
που θα ευημερούσαν στον Κόκκινο Πλανήτη.
Η αρκούδα του νερού ή βραδύπορας είναι το τέλειο παράδειγμα
ακραίας προετοιμασίας επιβίωσης,
ένας μικροσκοπικός, θαλάσσιος Μπέαρ Γκριλς.
Στο πιο δύσκολο τεστ όλων, αυτά τα ορεξάτα, μικρά πλάσματα
εκτοξεύτηκαν στο παγωμένο κενό του διαστήματος
και δέχτηκαν τεράστια ποσότητα κοσμικής ραδιενέργειας
εχθρική στους ανθρώπους, αλλά όχι και στις θαλάσσιες αρκούδες.
Διαρκώς θυμάμαι την επιμονή για ζωή.
Ίσως η ζωή στο ηλιακό μας σύστημα να είναι πιο κοινή από ό,τι πιστεύουμε.
Το 2022, ένα ευρωπαϊκό διαστημόπλοιο θα ρίξει μια πιο κοντινή ματιά
στο φεγγάρι του Δία, την Ευρώπη, και τις μυστήριες κόκκινες ρωγμές της.
Ένα ραντάρ που διαπερνά τον πάγο θα δείξει τι κρύβεται κάτω από την επιφάνεια
αυτού του περίεργου σημαδεμένου κόσμου.
Οι αστροβιολόγοι ψάχνουν το διάστημα για κατάλληλες συνθήκες για ζωή.
Και η έρευνά τους δεν σταματάει στη δική μας αυλή.
Πέρα από το ηλιακό μας σύστημα
περιμένουν οι αληθινά συναρπαστικές ανακαλύψεις.
Αυτοί είναι οι "Πυλώνες της Δημιουργίας",
γιγάντια σύννεφα αερίων και σκόνης.
Αυτό το σύννεφο σκόνης είναι ένα εργοστάσιο αστεριών στον Γαλαξία μας.
Σε τέτοια μέρη που προκαλούν δέος
είναι που η φύση παράγει δισεκατομμύρια αστέρια.
Και τριγύρω απ' αυτά τα αστέρια, τους πλανήτες,
ίσως πάνω από εκατό δισεκατομμύρια,
και σ' αυτούς τους πλανήτες, πιθανότητες.
Κάποιοι απ' τους πλανήτες που ανακαλύψαμε είναι πολύ γηραιότεροι από τη Γη,
κόσμοι με τη διπλάσια ηλικία της Γης.
Αν τέτοιοι πλανήτες έχουν ζωή,
τότε μπορούν να εξελιχθούν πιο γρήγορα από εμάς.
Αυτό είναι το τηλεσκόπιο Κέπλερ,
ένας αξιόλογος κυνηγός πλανητών που έχει ήδη ανακαλύψει
περισσότερους από τους μισούς πλανήτες πέρα από το ηλιακό μας σύστημα.
Μα πώς;
Με εκπληκτική ευαισθησία, το Κέπλερ μπορεί να κλειδώσει πάνω σε μακρινά αστέρια
για να διερευνήσει αν κάτι περνάει από μπροστά τους,
μικροσκοπικές κουκκίδες που θολώνουν το φως του αστεριού έστω και ελάχιστα.
Οι μικροσκοπικές κουκκίδες είναι πλανήτες.
Μόνο μετά τον πρώτο μήνα λειτουργίας, το Κέπλερ βρήκε τον πρώτο μεγάλο πλανήτη,
μεγαλύτερο και από τον Δία.
Αργά αλλά σταθερά, παρόλο που είναι δύσκολο να βρεθούν,
το Κέπλερ έχει ανακαλύψει όλο και περισσότερους μικρούς πλανήτες
και ανάμεσα σ' αυτούς, τον πρώτο πλανήτη που πιθανόν να μοιάζει στη Γη.
Το εκπληκτικό είναι ότι το Κέπλερ ανακάλυψε
όλους αυτούς τους πλανήτες ψάχνοντας μόνο ένα μικρό κομμάτι του γαλαξία.
Μέχρι πρόσφατα, το Κέπλερ είχε εστιάσει στην ίδια περιοχή με τον Γαλαξία μας,
ψάχνοντας μόνο το δύο τοις εκατό του νυχτερινού ουρανού.
Σ' αυτήν την περιοχή, εντόπισε χιλιάδες πλανήτες σε τροχιά με εξωγήινους ήλιους.
Αυτό θα ήταν το όνειρο του Καρλ Σαγκάν που θα γινόταν πραγματικότητα.
Μόλις το Κέπλερ ανακαλύψει αποδείξεις ενός νέου πλανήτη,
τα δεδομένα επιστρέφουν στους αστρονόμους εδώ στη Χαβάη.
Ένα τεράστιο τηλεσκόπιο μπορεί να επιβεβαιώσει τα ευρήματα του Κέπλερ.
Όταν γίνουν οι επιβεβαιώσεις,
τα τηλεσκόπια μπορούν να πάνε πιο μακριά και να παρατηρήσουν μακρινούς πλανήτες.
Περισσότερα από 120 έτη φωτός μακριά,
αυτή η μικρή, κόκκινη κουκκίδα είναι ο πρώτος εξωγήινος πλανήτης
που έχουν δει ποτέ οι άνθρωποι.
Έχει σχεδόν 13 φορές τη μάζα του Δία
και δορυφόρους γύρω από το ίδιο το αστέρι.
Όλο και περισσότεροι απ' αυτούς τους πλανήτες έρχονται στο προσκήνιο.
ΕΠΙΒΕΒΑΙΩΜΕΝΟ
Καθώς τα τηλεσκόπιά μας γίνονται εξυπνότερα και πιο δυνατά,
μπορεί να εντοπίσουμε ακόμα και έναν πλανήτη με μικρό φωτοστέφανο,
μια ατμόσφαιρα,
και ίσως μια ευκαιρία να ακμάσει η ζωή.
Η Λίζα ξέρει πολύ καλά τη διαδικασία.
Για την ακρίβεια, γράφει το βιβλίο οδηγιών για όλο αυτό.
Όταν το φως φιλτράρεται μέσα από την ατμόσφαιρα ενός πλανήτη,
δημιουργεί ένα φασματικό αποτύπωμα,
που μας αποκαλύπτει αν ο πλανήτης διαθέτει τα βασικά στοιχεία για ζωή.
Ζούμε μια νέα χρυσή εποχή ανακάλυψης του διαστήματος.
Πάνω από μια ντουζίνα διαστημόπλοια έχουν ήδη σταλεί στον Άρη.
Αν υπάρχει ζωή εκεί, θα την ανακαλύψουμε.
Οι συνθήκες για ζωή βρίσκονται όπου κοιτάξεις στο σύμπαν
και καθώς η ικανότητά μας να βλέπουμε βελτιώνεται,
τόσο βελτιώνεται και η ικανότητά μας να ανακαλύπτουμε και να μαθαίνουμε.
Ο Αγγελιοφόρος έκανε ένα ταξίδι στον Ερμή
όπου ανακάλυψε παγωμένο νερό στην επιφάνειά του.
Το διαστημόπλοιο Τζούνο πέταξε εκατομμύρια φορές στην τροχιά του Δία,
όπου ξετυλίγει τα μυστήρια του γίγαντα αερίων,
που μπορεί στην πραγματικότητα να έχει έναν σταθερό πυρήνα
κρυμμένο κάτω από τις καταιγίδες που βρυχώνται στην επιφάνειά του.
Το σημαντικότερο είναι ότι προσγειώσαμε ένα διαστημόπλοιο σε έναν κομήτη
όπως περνούσε από τη γειτονιά μας στο μακρύ του ταξίδι γύρω από τον ήλιο.
Εκεί ανακαλύψαμε κάτι εκπληκτικό
και στοιχειώδες για την ανθρώπινη ζωή, το οξυγόνο.
Και τέλος, οι επιστήμονες έχουν ανακαλύψει
έναν πλανήτη που μοιάζει με τη Γη στο γειτονικό μας ηλιακό σύστημα.
Τον αποκαλούμε Εγγύτατο Κενταύρου.
Μοιάζει πολύ με το σπίτι μας.
Φανταστείτε ότι σύντομα θα ανακαλύψουμε ηπείρους, ωκεανούς
και ίσως τα πρώτα σημάδια ζωής σε εξωγήινους κόσμους.
Αυτό μας παρακάλεσε ο Καρλ Σαγκάν να κάνουμε.
Η ανθρώπινη τόλμη και περιέργεια μας βοηθούν να κατανοήσουμε καλύτερα
τον σκοπό μας στο σύμπαν.
Όταν αφήνουμε τη σιγουριά της Γης και εξερευνάμε το διάστημα,
στεκόμαστε σαν ένας άνθρωπος,
εκπροσωπώντας όλη την ανθρωπότητα.
Η ζωή εκεί έξω ίσως είναι μικροσκοπική ή μπορεί να είναι αρκετά έξυπνη
για να βρει το Βόγιατζερ
και να ακούσει το μήνυμα στο μπουκάλι.
"Εδώ έξω, πέρα από το ηλιακό μας σύστημα,
χιλιάδες νέοι κόσμοι περιμένουν να ανακαλυφθούν".
Λίζα Καλτενέγκερ
Χαιρετισμούς από τα παιδιά του πλανήτη Γη.
Η κυβέρνηση και ο λαός του Καναδά απευθύνουν χαιρετισμούς
στους εξωγήινους κατοίκους του διαστήματος.
ΓΙΑ ΤΟΝ ΤΖΟΡΤΖ